**Furtuna**

*Stefan Doroftei-Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izvoare ţâşnesc din pântecul pietrei

Se-aleargă demente pe panta tăcerii,

Mă sprijin de stele prin ochiul ferestrei

Iar gândul se-aşează în fanta uitării.

Clipite se scurg pe obrajii-mi de stâncă

Săpând noi adâncuri în ochi şi pe faţă,

Prin gene tăioase, lumina-mi-aruncă

Furtuna şi gerul ce stihu-mi îngheaţă .

Troiene, de-a valma depuse de viscol,

Respiră urgie de prin gânduri turbate,

În furia-mi oarbă sunt mut şi ridicol

Iar plânsul din stele în chinuri se zbate.

N-am unde m-ascunde de propria-mi viaţă...

Trecutul şi timpul se amestecă-n vânturi,

Fulgii dansează pe frizura-mi lăiaţă,

Furtuna se aprinde în alte avânturi.

Cununi de zăpadă-mpletite de iaduri

Zdrobesc aşteptarea revenirii din eu,

Iluzii meschine se adună prin vaduri

Zburând printre fulgii rătăciţi în eseu.

Mă ade cuvâtul dezvelit de îngheţ,

Mă arde tăcerea prea plină de larmă,

Verbu-mi se desfată printre foi cu dispreţ

Şi nimeni în mine nu poate s-adoarmă.

30.03.2018